Fiteny pôrtogey
Ny fiteny pôrtogey dia fiteny ao amin' ny ratsana rômanan' ny vondrom-piteny indô-eorôpeana. Atao hoe Lozôfôna ny mpiteny pôrtogey. Laharana fahasivy ny fiteny pôrtogey raha heverina isan' ny olona manana io teny io ho fiteny nibeazana. Io teny io no teny voalohany indrindra be mpampiasa any Amerika Atsimo (51 %), ka noho izany dia fiteny miasa indrindra any amin' ny Ila-bolantany atsimo izy. Aty Afrika dia izy io no linga franca manan-danja ao amin' ireo firenena nozanahin' ny Pôrtogey taloha.

Mahatratra 227,9 tapitrisa ny fitambaran' ny mpiteny manao ny fiteny pôrtogey ho tenin-dreny eto amin' izao tontolo izao ary noho izany dia io no fiteny eorôpeana fahatelo be mpampiasa indrindra amin' ny maha-tenin-dreny azy aorian' ny fiteny espaniôla (406 tapitrisa) sy ny fiteny anglisy (335 tapitrisa). Izy koa no fiteny fahadimy amin' ny isan' ny firenena manao ny fiteny pôrtogey ho fiteny ôfisialy ary fahafito amin' ny isan' ny fandikan-teny ho amin' ny fiteny pôrtogey.

Ao amin' ny fianakaviam-piteny iberô-rômana ny fiteny pôrtogey ary misy fitoviana maro amin' ny fiteny kastilana. Any Galicia (Espaina) no itenenana ny fiteny galisiana, izay mifandray akaiky aminy.

Tenenina any Brezila, any Pôrtogaly, any Madera, any Asaora, any Angôla, any Môzambika, any Kapvera, any Ginea Bisao, any Ginea Ekoatôrialy, any Saô Tôme e Prinsipe, any Timôro Atsinanana, any Goa (India), any Daman sy any Diu (India) ary any Macao (Sina) io fiteny io.

Fiteny

Fiteny indô-eoropeanina